
Nr. 262, datë 6.4.2016

PËR SHPALLJEN E ZONËS SË TEKNOLOGJISË DHE ZHVILLIMIT EKONOMIK NË SPITALLË, DURRËS 
(Ndryshuar me vendimin e Këshillit të Ministrave nr. 1111, datë 24.12.2020; nr. 580, datë 11.10.2023)
(I përditësuar)
Në mbështetje të nenit 100 të Kushtetutës dhe të nenit 4, të ligjit nr. 9789, datë 19.7.2007, “Për krijimin dhe funksionimin e zonave të teknologjisë dhe zhvillimit ekonomik”, të ndryshuar, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave 


VENDOSI:

1. Shpalljen “Zonë e teknologjisë dhe zhvillimit ekonomik” të territorit me sipërfaqe 49.1 (dyzet e nëntë pikë një) ha, pjesë e zonës kadastrale nr. 8517, në Spitallë, Durrës, në përbërje të së cilës janë parcelat me numra pasurie, sipas listës që i bashkëlidhet këtij vendimi.
2. Shtrirja, kufijtë, pikat e hyrjes dhe të daljes së kësaj zone përcaktohen në hartën treguese, që i bashkëlidhet këtij vendimi. 
3. Llojet e veprimtarive që do të zhvillohen në këtë zonë janë: 
a) prodhuese, industriale dhe agropërpunim; 
b) tregtare dhe magazinim mallrash; 
c) shërbime. 
4. Periudha e funksionimit të zonës është deri në 99 vjet.
5. Dhënia e zonës së teknologjisë dhe zhvillimit ekonomik me qira të bëhet me çmimin simbolik 1 euro.
6. Përzgjedhja e zhvilluesit të bëhet nëpërmjet procedurës konkurruese. 
7. Shfuqizuar.
8. Kriteret, në bazë të së cilave vlerësohen zhvilluesit, të jenë: 
 a) propozimi i projektit teknik; 
 b) ndikimi mjedisor; 
 c) ndikimi social; 
 ç) kohëzgjatja e punimeve; 
 d)	 kapaciteti financiar i kompanisë dhe mundësia e financimit të projektit. 
9. Vendimi nr. 666, datë 29.7.2015, i Këshillit të Ministrave, “Për shpalljen e e zonës teknologjike të zhvillimit ekonomik, në Spitallë, Durrës”, i ndryshuar, shfuqizohet.
10. Ngarkohen Ministria e Financave dhe Ekonomisë dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Niko Peleshi

(Ndryshuar me vendimin e Këshillit të Ministrave nr. 1111, datë 24.12.2020)
LISTA E PASURIVE QË DO TË PËRFSHIHEN NË “ZONËN E TEKNOLOGJISË DHE ZHVILLIMIT EKONOMIK” SPITALLË, DURRËS
(Ndryshuar me vendimin e Këshillit të Ministrave nr. 1111, datë 24.12.2020; Hequr pika 2 dhe 3 në tabelë me VKM-në nr. 580, datë 11.10.2023)

	Nr.
	Zona kadastrale
	Nr. pasurie
	Lloji i pasurisë
	Sipërfaqja m2

	1
	8,517
	78
	Arë
	146,640

	2
	8,517
	79/1
	Arë
	99,770

	3
	8,517
	80/1
	Arë
	104,580[footnoteRef:2] [2:  Vendimi nr. 580, datë 11.10.2023 botuar ne F.Z nr. 149, datë 13.10.2023 në pikën 3 të tij shprehet se: “3. Në listën e pasurive që përfshihen në sipërfaqen e zonës teknologjike dhe zhvillimit ekonomik, bashkëlidhur vendimit nr. 262, datë 6.4.2016, të Këshillit të Ministrave, “Për shpalljen e zonës së teknologjisë dhe zhvillimit ekonomik në Spitallë, Durrës”, të ndryshuar, hiqen pronat shtetërore të përcaktuara në aneksin 1, që i bashkëlidhet këtij vendimi.”
] 


	4
	8,517
	81
	Arë
	140,400

	
	TOTAL
	
	
	491,390

